OpenLLM-France/wikimedia huggingface dataset:
# International Cometary Explorer

La nau espacial International Cometary Explorer (ICE) originalment conegut com el satèl·lit International Sun/Earth Explorer 3 (ISEE-3), va ser llançat el 12 d'agost de 1978. Va formar part del programa cooperatiu internacional ISEE (International Sun-Earth Explorer) entre la NASA i ESRO/ESA per estudiar la interacció entre el camp magnètic de la Terra i el vent solar. El programa va utilitzar tres naus espacials, un parell que actuaven en formació (ISEE-1 i ISEE-2) i una en òrbita heliocèntrica (ISEE-3, posteriorment reanomenat a ICE).
ISEE-3 va ser la primera nau espacial en ser situada en una òrbita d'halo a un punt de Lagrange (L1) Terra-Sol. Llavors va ser dirigit (com a ICE) per visitar el cometa Giacobini-Zinner i convertir-se en la primera nau espacial en volar a través d'una cua de cometa passant a una distància d'aproximadament pel 7800 km del nucli. ICE no va ser equipat amb càmeres.

## Publicacions

* von Rosenvinge, Tycho T.; Brandt, John C.; Farquhar, Robert W. «The International Cometary Explorer Mission to Comet Giacobini-Zinner». Science, 232, 4748, 18-04-1986, pàg. 353–356. Bibcode: 1986Sci...232..353V. DOI: 10.1126/science.232.4748.353.
* Oglivie, K.W.; Durney, A.; von Rosenvinge, T. «Descriptions of Experimental Investigations and Instruments for the ISEE Spacecraft». IEEE Transactions on Geoscience Electronics, GE-16, 3, 01-07-1978, pàg. 151–153. DOI: 10.1109/TGE.1978.294535.

## Referències

* ↑ ; Efron, L.; Ellis, J.«Halley Comet Missions» (PDF) p. 241–242. NASA, 01-07-1986.
* ↑ Birmingham, T. J.. Comet Encounters. Compiled from Papers published in the Journal of Geophysical Research and Geophysical Research Letters. Washington, DC.: American Geophysical Union, 1998.

## Enllaços externs

* Nasa/HEASARC Mission Overview Arxivat 2006-10-01 a Wayback Machine.
* ISEE-3/ICE Mission Profile Arxivat 2015-07-20 a Wayback Machine. by NASA's Solar System Exploration
* Encyclopedia of Astrobiology Astronomy and Spaceflight
* Tira còmica 1337 del còmic web xkcd
* ISEE-3 Reboot Project
# Els Nens Xics

Els Nens Xics és una colla grallera de Santes Creus, les primeres referències de la qual es remunten a l'últim quart del segle xix. El nom prové de l'àlies del membre més destacat del grup, Joan Ventura i Expósito (a) Nen Xic. La colla es dissolgué a finals dels anys vint i alguns dels membres del grup donarien lloc als Fideus de Vila-rodona.

## Història

El primer conjunt del grup de què es té constància estava format per Joan Ventura i Exposito (a) Nen Xic, Ramon Alari i Martí (a) Martinet, Cebrià Grau i Caral, i Florenci Ferrer i Galofré al timbal. Durant aquesta època el grup acompanyava els Xiquets de Valls.
Cap al tombant de segle Ramon Alari i Cebrià Grau abandonaren el grup i foren substituits per Ignasi Cunillera i Valldosera (primera i segona veu) i Anton Ferran i Pié (a) Fideu (tercera veu o baixa). Pel que fa al timbal, Florenci Ferrer es manté com a timbaler fins a mitjan dècada del 1910 i el 1907 és substituït per Josep Miquel Figuerola (a) Ros.
Cap al 1911 Joan Ventura deixà de tocar i fou substituït pel seu fill Pau Ventura i Boada, també anomenat Nen Xic. Aquesta formació, que tocava amb gralles llargues de cinc claus, es mantingué des de 1912 fins a 1918, any en què feren l'última sortida a Cabra del Camp. Cap al 1919 decidirien separar-se donant pas als Fideus de Vila-rodona. Colla formada inicialment per l'Anton Ferran (a) Fideu, que donava nom al grup i Ignasi Cunillera i Valldosera (provinents dels Nens Xics); i en Llorenç Ferrando i Pons i en Josep Miquel i Figuerola (provinents dels Basterons).

## Referències

* 1 2 3 4 Fontanals i Argenter, Blai. Nosaltres, els grallers. Barcelona: Amalgama, 1996, p. 245–247.
* ↑ Bayer, Xavier «El món de la gralla a Vila-rodona» (en línia). La Resclosa, 3, 1999, pàg. 63-73 [Consulta: 28 juliol 2021].
# Premi Espejo de España

El Premi Espejo de España és un premi literari creat i convocat per l'editorial Planeta des de 1975 amb l'objectiu de contribuir a l'aclariment de les realitats complexes de tota índole: humanes, històriques, polítiques, sociològiques i econòmiques.
Les obres presentades havien de ser biografies, memòries, reportatges, estudis, assajos, enquestes o qualsevol altre gènere que respongués a l'esperit de la col·lecció Espejo de España, creada el 1972. En els seus inicis s'atorgava un premi únic valorat d'un milió de pessetes. El primer jurat estava format per José María de Areilza, Manuel Aznar Zubigaray, Manuel Fraga Iribarne, Torcuato Luca de Tena, Ramon Serrano Suñer, José Manuel Lara Hernández i Rafael Borràs com a secretari. El primer guanyador del premi va ser José Luis Vila-San-Juan per l'obra García-Lorca, asesinado: toda la verdad. La cerimònia d'entrega va tenir lloc a l'Hotel Ritz de Madrid.

## Guanyadors

* 1975: José Luis Vila-San Juan per García-Lorca, asesinado: toda la verdad.
* 1976: Ramon Garriga Alemany per Juan March y su tiempo.
* 1977: Javier Tusell per La oposición democrática al franquismo 1932–1962.
* 1978: Baltasar Porcel i Pujol per La revuelta permanente.
* 1979: Juan Pablo Fusi i Raymond Carr per España, de la dictadura a la democracia.
* 1980: Ian Gibson per En busca de José Antonio.
* 1981: Carmen Díaz Guisasola per Mi vida con Ramón Franco.
* 1982: Lluís Romero i Pérez per Por qué y cómo mataron a Calvo Sotelo.
* 1983: Rafael García Serrano per La gran esperanza.
* 1984: Carlos Rojas Vila per El mundo mítico y mágico de Picasso.
* 1985: Santiago Lorén Esteban per Memoria parcial.
* 1986: Sergio Vilar Báguena per La década sorprendente.
* 1987: Xavier Rubert de Ventós per El laberinto de la hispanidad.
* 1988: Agustín Sánchez Vidal per Buñuel, Lorca, Dalí: el enigma sin fin.
* 1989: Ricardo de la Cierva y de Hoces per 1939, agonía y victoria (El protocolo 277)
* 1990: Víctor Márquez Reviriego per El desembarco andaluz.
* 1991: Charles Powell per El rey, la monarquía y la transición a la democracia.
* 1992: Antonio Guerra Gil per Las filípicas, diez años de Gobierno socialista.
* 1993: Torcuato Luca de Tena per Franco si... pero. Confesiones profanas. Unos años decisivos de la vida de España vistos y narrados por un testigo excepcional
* 1994: Federico Jiménez Losantos per La última salida de Manuel Azaña.
* 1995: Gonzalo Fernández de la Mora per Río arriba. Memorias.

## Referències

* ↑ http://elpais.com/diario/1982/02/16/cultura/382662003_850215.html
* ↑ http://elpais.com/diario/1983/02/16/cultura/414198009_850215.html
* ↑ http://elpais.com/diario/1986/02/16/cultura/508892403_850215.html
* ↑ http://elpais.com/diario/1988/02/16/cultura/571964404_850215.html
* ↑ http://elpais.com/diario/1989/02/16/cultura/603586801_850215.html
* ↑ http://elpais.com/diario/1990/02/16/cultura/635122805_850215.html
* ↑ http://elpais.com/diario/1992/02/16/cultura/698194804_850215.html
* ↑ http://elpais.com/diario/1994/02/16/cultura/761353206_850215.html
# GameShark

GameShark és una eina per a modificar l'ús de videojocs mitjançant el desbloqueig de diverses modes de joc i objectes, usant codis usualment per al propòsit de fer trampes.

## Funcionament

El GameShark treballa a canviar codis binaris desats en llocs específics de la memòria del joc. Per aquesta raó, nous codis GameShark poden ser creats per a afectar essencialment qualsevol part del joc. Un codi GameShark consisteix d'una memòria "en blanc", una adreça de la memòria i un valor per a posar dintre d'aquesta adreça, en hexadecimal. La major part dels GameSharks tenen l'habilitat de trobar la ubicació, dintre de la memòria, de qualsevol valor perquè un pugui descobrir nous codis. Per exemple, si estàs jugant un joc d'acció en primera persona i tens 10 càrregues de munició i vols canviar-lo a 255 càrregues, normalment activaries el menú del sistema GameShark i dir-li que busqui en la memòria RAM del joc el nombre 10, el qual és "A" en hexadecimal. Usualment això activarà més d'una ubicació en la memòria, de manera que hauràs de canviar el valor que es busca, per exemple usant una mica de munició, i llavors utilitzar la teva GameShark un cop més per a buscar el grup trobat l'última vegada, però amb la informació que posseïxes en el valor actual. Eventualment obtindràs menys resultats en les teves recerques i el GameShark reportarà el codi d'aquesta ubicació. En aquest cas se suposa que és "01FFA202". En el nostre exemple, "A202" és la ubicació de la memòria, "FF" és el valor emmagatzemat aquí, i "01" és el banc de la memòria. Les ubicacions de la memòria es troben ficades dintre de grans trossos de la mateixa grandària anomenats bancs de memòria. La major quantitat de bancs de memòria és el primer "01". Ara volem col·locar la nostra munició a 255 (el valor màxim que pot ser guardat en la grandària d'aquesta ubicació en la memòria), de manera que canviem "02" a la versió hexadecimal de 255, la qual és "FF".

## Plataformes

El GameShark està disponible per aquestes plataformes:
* Game Boy
* Game Boy Advance
* GameCube
* Nintendo 64
* PlayStation
* PlayStation 2
* Sega Dreamcast
* Sega Saturn
* Xbox

## Enllaços externs

* GameShark.com Arxivat 1996-12-19 a Wayback Machine. Pàgina oficial de GameShark
# Animals (desambiguació)

«Animals» té aquests significats:
* Animals
* The Animals
* Animals (disc) de la banda britànica Pink Floyd.
* Animals (pel·lícula de 2012)
* Animals (pel·lícula de 2017)
* Animals (pel·lícula de 2022)
# Mauremys rivulata

La tortuga de rierol del Caspi occidental o de rierol dels Balcans (Mauremys rivulata) és una espècie de tortuga de la familia Geoemydidae que es distribueix pel mediterrani oriental: Grècia, sud-est d'Europa, oest de Turquia, Israel i Síria. Abans era considerada com una subespècie de la tortuga de rierol del Caspi (Mauremys caspica).
Viu en estanys, rius i rierols. S'alimenta d'insectes, carronya, cargols, amfibis i els seus ous i similars, així com vegetals, com les algues.

## Referències

* Rhodin, Anders G.J.; Paul van Dijk, Peter; Inverson, John B.; Shaffer, H. Bradley. «Turtles of the World 2010 Update: Annotated Checklist of Taxonomy, Synonymy, Distribution and Conservation Status» (pdf), 14-12-2010. Arxivat de l'original el 2011-07-17. [Consulta: 15 desembre 2010].

## Bibliografia

* Uwe Fritz: Zur Systematik westasiatisch-südosteuropäischer Bachschildkröten (Gattung Mauremys). In: Zoologische Abhandlungen des Tierkundemuseums Dresden. Band 49, Heft 2, Dresden 1997.
* Lina B. Rifai, Zuhair S. Amr: Morphometrics and biology of the Striped-Necked Terrapin, Mauremys rivulata (Valenciennes, 1833), in Jordan (Reptilia: Testudines: Geoemydidae). In: Zoologische Abhandlungen. 2004, (ISSN 0375-5231.
* Hartmut Wilke: Meine Schildkröte und ich. Gräfe und Unzer, München 2001, ISBN 3-7742-1264-3 (ein Haustierratgeber für Schildkröten).

## Enllaços externs

* Fotos der Westkaspischen Schildkröte auf www.herp.it
* Taxonomie
* Josef Peneder: Ein Schildkrötensumpf in Griechenland. Arxivat 2006-08-13 a Wayback Machine. Zusammenfassung eines Vortrags bei der Jahrestagung der Österreichischen Gesellschaft für Herpetologie, 14. November 1998
# Bendadaïta

La bendadaïta és un mineral de la classe dels fosfats, que pertany al grup de l'arthurita. Rep el nom de la localitat de Bendada, a Portugal, la seva localitat tipus.

## Característiques

La bendadaïta és un arsenat de fórmula química Fe$^{2+}$Fe$^{3+}$₂(AsO₄)₂(OH)₂·4H₂O. Va ser aprovada com a espècie vàlida per l'Associació Mineralògica Internacional l'any 2007. Cristal·litza en el sistema monoclínic. Es troba en forma de microcristalls aciculars de color groc daurat o de color marró verdós, agrupats en forma divergent o com gavilles. També s'ha trobat com a microcristalls tabulars de color verd. És isostructural amb la whitmoreïta, de la qual n'és l'arsenat anàleg. Químicament es troba relacionada amb la cesarferreiraïta.

## Formació i jaciments

Va ser descoberta a les mines de Bendada, a la localitat de Bendada, a Sabugal (Guarda, Portugal). També ha estat descrita posteriorment al Brasil, Xile, el Marroc, França, Grècia, Itàlia, Espanya i el Japó. Es forma per oxidació de l'arsenopirita o de la löllingita.

## Referències

* ↑ «Bendadaite» (en anglès). Mindat. [Consulta: 23 gener 2019].
* ↑ U. Kolitsch, D. Atencio, N. V. Chukanov, N. V. Zubkova, L. A. D. Menezes Filho, J. M. V. Coutinho, W. D. Birch, J. Schlüter, D. Pohl, A. R. Kampf, I. M. Steele, G. Favreau, L. Nasdala, S. Möckel, G. Giester y D. Yu. Pushcharovsky «Bendadaite, a new iron arsenate mineral of the arthurite group». Mineralogical Magazine, 74, 469-486., 2010.
# Emma García Valdivieso

Emma García Valdivieso (Ordizia, 8 de juny de 1973) és una presentadora de televisió basca.

## Biografia

Va estudiar periodisme a la Universitat del País Basc i va començar la seva carrera en el Diario de Noticias de Navarra. Després de treballar per a una cadena local a Sant Sebastià, va passar a ETB2, on va consagrar la seva carrera de presentadora.
El 2002 va començar a treballar com a presentadora en Telecinco, amb el programa A tu lado, magazín que va durar fins a 2007 i amb el qual va aconseguir ser una de les principals presentadores de la cadena. Aquest mateix any va presentar el programa ¡Clever!, les tardes dels diumenges a Telecinco. El 2008 i 2010 es va fer càrrec de Supervivientes: El Debate. Més tard, va començar a presentar El juego de tu vida, programa que va durar fins a 2010. Des d'aquest mateix any i fins a 2017 presenta diàriament el programa de cites Mujeres y hombres y viceversa, programa amb el qual s'ha consagrat a Mediaset España.
Els seus següents treballs han estat com a presentadora de Nada es igual (2012), Materia reservada (2013), Abre los ojos... y mira (2012-2013) i Ex, ¿qué harías por tus hijos? (2014). Des de gener de 2017 s'encarregarà de presentar els programes GH VIP: El Debate i GH VIP: Límite 48 horas en horari de màxima audiència els dimarts de Telecinco.

## Trajectòria
### Etapa ETB

* El submarino amarillo a ETB 2.
* Mejor imposible a ETB 2.
* Abre los ojos a ETB 2.
* Ésta es mi gente (2001-2002) a ETB 2.

### Etapa Mediaset España

* A tu lado (2002-2007) a Telecinco.
* ¡Clever! (2007) a Telecinco.
* El juego de tu vida (2008-2010) a Telecinco i La Siete
* Mujeres y hombres y viceversa (2008-2017) a Telecinco.
* Nada es igual (2012) a Telecinco.
* Materia reservada (2013) a Telecinco.
* Abre los ojos... y mira (2012-2013) a Telecinco.
* Ex, ¿qué harías por tus hijos? (2014) a Telecinco.
* GH VIP: Límite 48 horas (2017-actualitat) a Telecinco.

### Programes especials

* Gala Miss España 2005 a Telecinco.
* Gala Miss España 2008 a Telecinco.
* Debat de Supervivientes (2008, 2010) a Telecinco.
* Mujeres y Hombres Oro (2010) a Telecinco.
* La noche de los sueños (2010) a Telecinco.
* La noche de Carmina (2012) a Telecinco.
* Sofía, el corazón de la Familia Real (2013) a Telecinco.

## Premis i nominacions

Ha estat premiada en dues ocasions amb el TP d'Or com a millor presentadora.
| Premis | Any | Categoria | Programa | Resultat |
| Premis TP d'Or | 2004 | Millor presentador/a de magazíns | A tu lado | Nominada |
| Premis TP d'Or | 2003 | Millor presentadora | A tu lado | Guanyadora |
| Premis TP d'Or | 2002 | Millor presentadora | A tu lado | Guanyadora |

## Referències

* ↑ EP (21 de enero de 2008).
# Pont de Vallfogona

El Pont de Vallfogona és una obra del municipi de Vallfogona de Ripollès (Ripollès) inclosa en l'Inventari del Patrimoni Arquitectònic de Catalunya. Es tracta d'un pont d'una arcada, d'esquena d'ase, tot de pedra amb baranes. Sobre la riera de Vallfogona, afluent del Ter.

## Història

Sembla que va ser construït al segle xiv pels senyors de Milany, que precisament en l'època de l'edificació del pont van traslladar la seva residència del castell de Milany al de Vallfogona. La seva funció era per travessar la riera de Vallfogona, el camí que unia el poble amb el castell de Milany i Vidrà.

## Referències

* 1 2 3 4 «Pont de Vallfogona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Finezas

«Finezas» té aquests significats:
* Finezas I o Joaquín Sanchis Serrano, (Antella, 1889 - València, 1957), fotògraf.
* Finezas II o Manuel Sanchis Blasco, fill de l'anterior.
* Finezas III o Manuel Sanchis Calvete, fill de l'anterior.
# Gagàrina

Gagàrina (en rus: Гагарина) és un poble (un possiólok) del krai de Krasnoiarsk, a Rússia, segons el cens del 2010 tenia 142 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Animals (pel·lícula de 2017)

Animals (originalment en alemany, Tiere) és una pel·lícula de misteri del 2017. Dirigida per Greg Zglinski, es tracta d'una producció austríaca, suïssa i polonesa. S'ha subtitulat al català.

## Sinopsi

Una col·lisió amb una ovella en una carretera rural de Suïssa inicia una sèrie d'experiències estranyes i inquietants per a la parella austríaca formada per Anna i Nick.

## Repartiment

* Birgit Minichmayr - Anna
* Philipp Hochmair - Nick
* Mona Petri - Mischa
* Mehdi Nebbou - Tarek
* Michael Ostrowski - Harald

## Referències

* 1 2 Tiere (Animals) a la Base de dades de cinema en català
* 1 2 «Animals (2017)». FilminCAT. [Consulta: 16 juliol 2022].
* ↑ Seibert, Andreas. «"Animals – Stadt Land Tier" (OT: "Tiere") von Greg Zglinski» (en alemany). Festival Internacional de Cinema de Berlín. [Consulta: 25 novembre 2017].
* ↑ Dalton, Stephen «'Animals' ('Tiere'): Film Review / Berlin 2017». The Hollywood Reporter, 25-02-2017 [Consulta: 25 novembre 2017].
# Maurens (Alta Garona)

Maurens és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 29 agost 2010].
# Belloy

Belloy és un municipi francès, situat al departament de l'Oise i a la regió dels Alts de França. L'any 2007 tenia 84 habitants.

## Demografia
### Població

El 2007 la població de fet de Belloy era de 84 persones. Hi havia 34 famílies de les quals 4 eren unipersonals (4 homes vivint sols), 13 parelles sense fills, 13 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 33 eren l'habitatge principal de la família i 3 eren segones residències. Tots els 36 habitatges eren cases. Dels 33 habitatges principals, 27 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 2 tenien dues cambres, 4 en tenien tres, 11 en tenien quatre i 16 en tenien cinc o més. 29 habitatges disposaven pel capbaix d'una plaça de pàrquing. A 16 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Belloy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 4 |
| 4 | 50 a 54 | 8 |
| 0 | 45 a 49 | 0 |
| 4 | 40 a 44 | 4 |
| 4 | 35 a 39 | 8 |
| 0 | 30 a 34 | 4 |
| 4 | 25 a 29 | 4 |
| 4 | 20 a 24 | 8 |
| 4 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 52 persones, 40 eren actives i 12 eren inactives. De les 40 persones actives 38 estaven ocupades (20 homes i 18 dones) i 2 estaven aturades (1 home i 1 dona). De les 12 persones inactives 4 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció, 1 d'una empresa de comerç i reparació d'automòbils i 1 d'una empresa financera.
L'únic servei als particulars que hi havia el 2009 era un electricista.
L'any 2000 a Belloy hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Belloy a l'INSEE.
* Évolution et structure de la population Fitxa amb el detall de dades de Belloy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Epiplatys sexfasciatus

Epiplatys sexfasciatus és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 10 cm de longitud total.

## Subespècies

* Epiplatys sexfasciatus rathkei (Radda, 1970)
* Epiplatys sexfasciatus sexfasciatus (Gill, 1862)
* Epiplatys sexfasciatus togolensis (Loiselle, 1971)

## Distribució geogràfica

Es troba a Àfrica: des de Ghana fins a Benín, Nigèria, Camerun, Guinea Equatorial i Gabon.

## Referències

* 1 2 «Epiplatys sexfasciatus» (en anglès). Fishbase.
# Portada/article setembre 6
## Ferengi

Els ferengis són una de les espècies humanoides de l'univers fictici de Star Trek, sèrie creada per Gene Roddenberry (a la foto). Apareixen per primera vegada al capítol L'últim destacament de la La nova generació i fan el seu primer contacte amb la Federació Unida de Planetes el 2364 al planeta Delphi Ardu. La seva cultura es caracteritza per tenir una obsessió malaltissa pel comerç i els esforços constants d'estafar la gent tot fent negocis. També són coneguts per la seva perspicàcia comercial i d'explotació de les dones.
El seu planeta, Ferenginar, és el centre de l'Aliança Ferengi i és regit pel gran Nagus. Com la major part de la seva cultura, la seva religió es basa en els principis del capitalisme: ofereixen pregàries i ofrenes monetàries al benaurat Exchequer, amb l'esperança d'entrar al "Tresor Diví" després de la mort.